El Memorial Pere Tena reconeix la feina amagada dels equips de litúrgia | Catalunya Religió\nEl Memorial Pere Tena reconeix la feina amagada dels equips de litúrgia\nPer Catalunya Religió. Dll, 19/02/2018\n- El IV Memorial Pere Tena premia els equips de litúrgia\n- El Memorial Pere Tena estreny els lligams litúrgics de Barcelona amb Llatinoamèrica\n- Fidelitat a la reforma litúrgica\n[Foto: CPL. Mercè Solé]\n[Foto: CPL. Antoni M.C. Canal]\n(Jordi Llisterri-CR) Són centenars de persones a tot Catalunya. Petits grups a cada parròquia, formats principalment per dones, que setmana rere setmanes dediquen un munt d'hores a preparar les celebracions litúrgiques. I que gràcies a aquesta feina, sovint discreta, les celebracions són diferents. Aquest dissabte van tenir un reconeixement amb el lliurament del IV Memorial Pere Tena de Pastoral Litúrgica a l'equip de litúrgia de la parròquia de Santa Eulàlia de Vilapicina de Barcelona, i, per extensió, a tots els equips de litúrgia de parròquies.\nEl premi que atorga cada any el Centre de Pastoral litúrgica reconeix la constància i una tasca pastoral imprescindible per comprendre, participar i viure plenament la celebració comunitària. El president del Centre de Pastoral Litúrgica (CPL), Josep Maria Romaguera, va lliurar el guardó a l'equip de litúrgia encapçalat pel rector, Felip-Juli Rodríguez, en un acte a la parròquia de Santa Eulàlia de Vilapicina de Barcelona\nEn l'agraïment pel premi, una representant de l'equip, Montserrat Salgado, va destacar la utilitat i serveis dels materials del CPL en aquesta tasca de preparació de les celebracions. La mateixa parròquia està subscrita a Missa Dominical des del primer número. També va citar com una formació imprescindible la que ofereixen les trobades d'Animadors de Cant de Montserrat.\nEn els diversos parlaments es va remarcar que no s'ha de valorar les celebracions només amb criteris de comptabilitat espirituals, per si ha vingut més o més gent. Com va dir Salgado, s'ha de tenir present "quin rostre d'Església hem manifestat" i com aconseguim que "de la litúrgia en sorgeixi una vida renovada".\nUna tasca que no s'acaba mai\nEl delegat diocesà de catequesi de Barcelona i membre del CPL, Enric Termes, en una breu conferència també va insistir en aquesta dimensió: "No podem ser cristians tres quarts d'hora a la setmana". La litúrgia ja d'ajudar a evitar que els cristians visquin la fe "d'una manera fragmentària: que allò que vivim a la celebració ho oblidem quan sortim al carrer, i que el que vivim al carrer no entri en la celebració".\nTermes també va recordar que la tasca dels equips de litúrgia no es limita a escollir uns cants o a repartir les lectures. La tasca inclou les revisions de les celebracions, incentivar la vida celebració comunitària, l'apropament d'infants i joves a les celebracions o la formació litúrgica, "una feina que no s'acaba mai".\nL'acte es va tancar una pregària compartida i es va incloure una col·lecta solidària amb l’arquebisbat de Puebla de los Ángeles a Mèxic, zona afectada recentment per diversos terratrèmols. El seu arquebisbe, Víctor Sánchez, va rebre l'any passat el Memorial Pere Tena. En les edicions anteriors el Memorial també s'ha concedit a l’Abadia de Montserrat (2015) i al bisbe Julián López i al pare Joan Maria Canals (2016).\nTambé es va presentar la tasca de servei a les comunitats del CPL que aquest 2018 arriba als 60 anys.\nSanta Eulàlia de Vilapicina, Memorial Pere Tena, liturgia, Barcelona, Espiritualitat, Actes, CPL


Ara seieu mentre el debian-installer detecta el vostre maquinari, i carrega la resta de components des de la imatge d'instal·lació.\nDesprés de configurar la xarxa, es configuren els comptes d'usuari. Per omissió s'haurà d'indicar la contrasenya del compte «root» (administrador) i la informació necessària per generar un compte d'usuari normal. Si no especificau una contrasenya per al compte «root» aquest quedarà desactivat però més endavant s'instal·larà el paquet sudo per a permetre que es puguin dur a terme les tasques administratives en el nou sistema. Per omissió, es permetrà al primer usuari creat al sistema emprar l'ordre sudo per convertir-se en root.\nAquest és el moment de fer particions als vostres discs. Primer tindreu l'oportunitat de triar si fer particions automàticament al disc sencer, o a l'espai buit disponible (vegeu Secció 6.3.4.2, «Fer particions de forma guiada»). Es recomana aquesta darrera opció si sou nous usuaris o si teniu pressa. Si no voleu fer particions automàticament, trieu Manual des del menú.\nA la pròxima pantalla voreu la vostra taula de particions, com seran formatades les particions i on es muntaran. Seleccioneu una partició per modificar-la o esborrar-la. Si heu partit automàticament, tan sols podreu escollir Finalitza la partició i escriu els canvis al disc al menú, per utilitzar les opcions que heu triat. Recordeu d'assignar al menys una partició d'intercanvi i muntar una partició a /. Per a informació més detallada sobre com utilitzar el partidor, referiu-vos a Secció 6.3.4, «Realització de particions i selecció de punts de muntatge»; a l'appendix Apèndix C, Fer particions per a Debian també hi trobareu informació general sobre el procés de partició.\nEl sistema base que heu instal·lat ja es pot utilitzar, però encara és una instal·lació molt mínima. Per tenir un sistema més funcional, el següent pas us permetrà instal·lar paquets addicionals tot i seleccionant tasques. Abans de poder instal·lar paquets, s'ha de configurar l'apt, ja que és allà on es defineix d'on s'obtindran els paquets. La tasca «Sistema estàndard» serà seleccionada per defecte i normalment s'hauria d'instal·lar. Seleccioneu també la tasca «Entorn d'escriptori» si voleu un escriptori gràfic després de completar el procés d'instal·lació. Vegeu Secció 6.3.6.2, «Selecció i instal·lació de programari» per a informació addicional.


Eleccions: JxCat confia a guanyar pel transvasament de vots d'ERC\nEl baròmetre de GESOP per a EL PERIÓDICO encoratja també els socialistes\nCiutadans segueix amb els seus atacs al PSC i el Govern de Rajoy carrega contra l'independentisme\nBarcelona - Dijous, 07/12/2017 | Actualitzat el 08/12/2017 a les 16:50 CET\nSerena satisfacció a Junts per Catalunya, la llista de Carles Puigdemont, després del baròmetre de GESOP per a EL PERIÓDICO que situa el president cessat a punt d’atrapar la llista d’ERC: 29-30 escons per a JxCat davant els 30-31 per als republicans. En la candidatura postconvergent (que, per una altra part, amaga sense embuts la marca PDECat) es valora positivament el sondeig, perquè a més coincideix amb les enquestes pròpies d’intenció de vot.\nLa confiança de JxCat resideix en el fet que molts votants republicans acabaran optant per la candidatura del president desplaçat a Brussel·les. ERC ha perdut en els dos últims mesos una quinzena de diputats, dels quals una desena han passat a les arques de la llista de Puigdemont. A més a més, i aquesta és una dada que no ha passat desapercebuda a JxCat, els postconvergents recullen avui més vots de l’antiga Junts pel Sí que Esquerra.\nEl 39,4% dels votants de JxSí optarien avui per JxCat, i el 35,3% se’n van a Esquerra. La número dos de la candidatura republicana, Marta Rovira, va afirmar a Brussel·les que «la millor enquesta serà la que es faci el 21 de desembre». «O arrasem o ells arrasaran amb tots els consensos socials», va afegir. Fonts republicanes diuen que disposen de dades millors que les del sondeig.\nEl milió d'indecisos\nL’altre gran triomfador del baròmetre de GESOP és el PSC, que, en la medalla de bronze, atrapa Ciutadans en vot estimat (17%) i escons (25-26). El cap de cartell socialista, Miquel Iceta, va comentar que l’enquesta d’EL PERIÓDICO els arriba en un «moment dolç» i va destacar que el sondeig situa quatre partits disputant el primer lloc amb tan sols un punt de diferència i un milió d’indecisos.\n«L’objectiu és guanyar les eleccions, a diferència de fa dos anys que anàvem a salvar mobles», va afegir, informa Roger Pascual. D’altra banda, després de saber-se l’enquesta, C’s va tornar a carregar contra els socialistes catalans pel que qualifica de titubejos del PSC amb l’independentisme i s’ha tornat a erigir en el vot útil del constitucionalisme.\nEls que perden força\nMentrestant, els que surten mal parats del baròmetre, en especial el PPC i Catalunya en Comú, van intentar fer el cor fort. La candidatura que lidera Xavier Domènech no va voler valorar l’enquesta, que els situa amb tan sols 9 o 10 diputats i amb un percentatge d’intenció directa de vot del 7,1%, només davant de la CUP i el PPC. Els comuns al·leguen que en les eleccions generals del 20-D també se situava el seu partit com a cinquena força i finalment les van guanyar a Catalunya (també les immediatament posteriors) i recorden que continua existint un milió de ciutadans que encara no saben a qui votaran, informa Toni Sust.\nLa vicepresidenta del Govern central, Soraya Sáenz de Santamaría, va desviar l’atenció del fet que el PP quedaria en última posició, per sota de la CUP, amb només 6 o 7 escons. Santamaría creu que si en una cosa estan «empatats» Puigdemont i Oriol Junqueras és en «el mal social i econòmic que li han fet a Catalunya».\nLa vicepresidenta va mostrar la seva «prudència» davant els sondejos que es publiquen aquests dies sobre el 21-D per l’alta «volatilitat» que creu que hi ha en la societat catalana, informa Pilar Santos. La dirigent del PP Andrea Levy va afegir: «Les enquestes les anirem guanyant, les anirem superant dia a dia i esperem merèixer la confiança dels catalans el 21-D perquè el vot al PPC és el vot útil per girar full».\nTemes: Junts per Catalunya Catalunya en Comú Carles Puigdemont Soraya Sáenz de Santamaría Oriol Junqueras Enquestes electorals Eleccions Catalunya Eleccions Autonòmiques CUP Ciutadans PPC ERC Eleccions Catalunya 2015 PSC Enquesta GESOP


Unes 40 empreses i institucions presenten projectes a la plataforma Hidrogen Verd Catalunya Sud - URV Activ@\nTotes les iniciatives sorgides de la primera trobada s'enviaran abans que acabi l’any al Ministeri de Transició Ecològica i Repte Demogràfic com una proposta conjunta i cohesionada a nivell territorial\nUna vintena de projectes és el resultat del primer market place convocat per la plataforma Hidrogen Verd Catalunya Sud, que lidera la URV, i en el que va participar una quarantena d’empreses i institucions del territori interessades en desenvolupar iniciatives que girin al voltant d’aquest combustible generat a partir de fonts d’energia renovables. La trobada virtual, que es va fer el 3 de desembre passat, va servir per copsar el potencial que tenen els agents del territori per donar una resposta conjunta a l’estratègia de la Comissió Europea de reduir les emissions contaminants i assolir una Europa climàticament neutra l’any 2050 com a reacció a l’emergència climàtica.\nLes propostes que es van presentar durant la sessió havien estat prèviament treballades en tres grans grups temàtics: la mobilitat amb l’ús de l’hidrogen, l’economia circular d’aquesta energia i les infraestructures bàsiques que requereix.\nL’objectiu de la trobada va ser explicar i conèixer els diferents projectes, proposar estratègies de millora i establir contactes de col·laboració entre els agents participants. La Plataforma Hidrogen Verd Catalunya Sud treballa ara per aglutinar totes aquestes idees, que es troben en diferents fases de desenvolupament, amb la intenció d’elaborar un portfoli de projectes a nivell executiu per donar-los una visió estratègica de territori.\nAbans que acabi l’any, aquest conjunt de propostes s’enviarà al Ministeri de Transició Ecològica i Repte Demogràfic, que està recollint expressions d’interès per conèixer quins projectes s’estan movent arreu de l’Estat espanyol sobre l’hidrogen verd. Paral·lelament, la plataforma continuarà treballant en un pla d’acció de cara al 2021.\nUna necessitat del territori\nArxivat a: Ciència i tecnologia, Institució, Plataforma Hidrogen Verd Catalunya Sud\nNeix la Plataforma Hidrogen Verd Catalunya Sud per fer una…


Tretze anys del cicle d’activitats i cinema solidari ‘La mirada dels altres’ - Parets del Vallès\nPortada > Actualitat > Notícies > Tretze anys del cicle d’activitats i cinema solidari ‘La mirada dels altres’\nLa primera activitat serà el divendres 4 d’octubre, a les 20 h, al Teatre Can Rajoler, amb el film Andalucía, que explica la història d’un noi magrebí d’origen francès que somia viatjar a aquesta regió espanyola.\nEl divendres 18 d’octubre es podrà veure, en versió original subtitulada, Sofia i, el 25 d’octubre Querida Bamako, totes dues al Teatre Can Rajoler, a les 20 h. El programa d’actes clourà el diumenge 27 octubre, amb l’espectacle familiar de Rialles Parets Contes de la Mediterrània.\nEl preu de l’entrada per al cinema és d’un euro, mentre que resulta gratuït amb el Carnet AMIC.\nExposició de FundiPau a Can Rajoler\nA més del cicle de cinema, la sala d’exposicions Can Rajoler acollirà l’exposició ‘Refugiats, per què?’, de FundiPau, que es podrà veure del 4 al 27 d’octubre.\nEl cicle ‘La mirada dels altres’ s’emmarca en el Pla d’acollida per a les persones nouvingudes, que forma part de les actuacions municipals de sensibilització al voltant de la immigració.


Recepció a la Paeria al Club Bàsquet Pardinyes pel seu triomf a la Lliga Catalana LEB - TOTLLEIDA\nL’alcalde de Lleida, Miquel Pueyo, ha presidit aquesta tarda la recepció al Club Bàsquet Pardinyes- Ilerdauto Nissan Pardinyes Lleida, en reconeixement per la conquesta de la vintena edició de la Lliga Catalana LEB\nL’alcalde de Lleida, Miquel Pueyo, ha presidit aquesta tarda la recepció al Club Bàsquet Pardinyes- Ilerdauto Nissan Pardinyes Lleida, en reconeixement per la conquesta de la vintena edició de la Lliga Catalana LEB, que el conjunt lleidatà va aconseguir al pavelló Barris Nord el passat 15 de setembre.\nPueyo ha felicitat al club pels seus èxits, que fan enorgullir tota la ciutat i que l’han portat a la Paeria dues vegades en menys de sis mesos, després de la “fita històrica” de l’ascens de categoria i ha destacat el fet que el 60% de a plantilla l’integrin jugadors de Lleida. Voluntat que van expressar els responsables del club quan es va confirmar la participació del club a la LEB Plata. El Paer en Cap ha destacat que l’esport, amb els èxits, sacrificis, decepcions, constància.. «és una imatge de la vida» i ha destacat la importància de comptar amb el suport de la família per fer possible els èxits que està recollint un club com el Pardinyes. També ha remarcat que l’exemple del club ha de ser un estímul per als nens i nenes que juguen a bàsquet.\nPer la seva part, el regidor d’Esports, Sergio Gonzàlez, ha assenyalat que l’èxit de l’Ilerdauto Nissan Pardinyes Lleida és un mostra de la bona salut de l’esport lleidatà i ha destacat la tasca que es realitza des de la junta directiva del club, a la vegada que ha agraït el suport de les empreses que permeten tirar endavant projectes com el del Club Bàsquet Pardinyes.\nEl Bàsquet Pardinyes ha estat representat pel seu president, Jordi Mauri, qui ha agraït el treball dels jugadors i de l’equip tècnic en aconseguir una fita històrica per al barri de Pardinyes i la ciutat. Mauri també ha agraït el reconeixement i el suport de l’Ajuntament i ha posat en relleu l’esforç i la il·lusió del club per la temporada que ara s’inicia.\nTambé han assistit a l’acte l’entrenador, Gerard Encuentra, la plantilla i la resta de directius i tècnics.\nLa Paeria ja va fer una recepció al Club Bàsquet Pardinyes el passat 28 de maig, amb motiu del seu triomf a la fase d’ascens de la lliga EBA a Ponferrada i el seu ascens a la categoria LEB Plata.\nEl Club Bàsquet Pardinyes va ser creat la temporada 1966-67 i compta, per tant, amb més de cinquanta anys d’història. L’acte ha comptat també amb la participació del tinent d’alcalde Paco Cerdà i dels regidors Ignasi Amor, Jackson Quiñonez, José Luis Osorio i Xavier Palau.


El Ballet Contemporani de Catalunya estrena Els focs de Sant Joan, de Robert Gerhard, amb coreografia de Miquel G. Font, que es podrà veure dijous al Dansàneu i divendres al Festival de Torroella de Montgrí\nDurant molt temps la música i la dansa van anar molt lligades. Ara bé, a finals del barroc i endavant, l’òpera acabà per dominar els escenaris. És cap a les darreries del segle XIX, amb Txaikovski al capdavant, que la dansa viu una forta revifalla fins al punt de no poder-se entendre l’obra d’alguns dels millors compositors de la primera meitat del segle XX sense el ballet: Stravinski, Prokofiev, Debussy, Ravel, Bartók, Falla… i Gerhard.\nRobert Gerhard (1896 – 1970), 31st March 1964. (Photo by Erich Auerbach/Getty Images)\nLa producció de ballets de Gerhard és prou àmplia i, tot i que els més interpretats són Alegrías (1942-50) i Don Quixote (1940-47), en sobresurt (com també és el cas d’Stravinski i la tríada que formen L’ocell de foc, Petrushka i La consagració de la primavera) un trident: Ariel (1934), que malgrat no fructificar del tot comptava, a més del compositor de Valls, amb Miró i Foix, Soirées de Barcelone (1936-38) i Pandora (1942-45).\nEls focs de Sant Joan són precisament un primer estadi del que acabarien sent les Soirées de Barcelone. Sobre un llibret del poeta i polític, abrandat i flamíger, Ventura Gassol, l’obra troba l’inspiració en la música popular catalana (de la qual Gerhard se n’havia ben amarat de la mà de Felip Pedrell) i dels festejos, tan propis d’aquest rodal del Mediterràni, al voltant del solstici d’estiu. L’encàrrec, a més, venia, per via del director Antal Doráti, dels prestigiosos Ballets Russos de Montecarlo que capitanejava Léonide Massine.\nMusicalment, ens trobem davant d’un Gerhard que ja ha digerit els seus passos, per Viena i Berlín, al costat de Schönberg i que, com en un recorregut creatiu paral·lel al de Miró, ha sabut fer-se seu el més propi i arrelat del país natal per convertir-ne els fruits en símbols, signes i gestos estètics, en art. No feia gaire que Miró, empeltat al Camp de Tarragona, que també és el paisatge de Gerhard, havia pintat La masia, on ja s’intueix els seu futur imaginari, on la realitat es fa poesia. I el mateix passa en la música de Gerhard d’aquell temps: el tractament de les melodies i ritmes tradicionals ja no és el de les anteriors harmonitzacions de cançons populars catalanes, aquí ja podem entreoir les danses de Bartók i, encara més, l’Stravinski de Petrushka i La consagració de la primavera. Una música extàtica, al·lucinada i màgica, atàvica i d’alta intensitat carnal. Un eco, potser, d’aquella ancestral “salvatge sardana”, el “gran himne que encadena les ànimes”, que nuen les erínies en el final de l’Orestíada d’Èsquil (i que traduí Carles Riba entre els anys 32 i 34).\nPer bé que l’orquestració (acabada al complet bastants anys més tard), que és el que coneixem com Soirées de Barcelone, ha estat relativament més difosa, la versió primigènia per piano, amb el títol Els focs de Sant Joan, s’havia conservat tranquil·la però silent a Cambridge, on Gerhard trobà refugi com a exiliat. És una partitura que ha calgut restituïr ja que degut als terribles avatars de finals dels anys 30 tot plegat va quedar ben en l’aire. De fet, el canvi de títol del ballet pot tenir molt a veure, segurament, amb les necessitats i possibilitats que els seus tres impulsos (Gerhard, Gassol i el pintor i escenògraf Joan Junyer), exiliats tots tres, van creure veure-hi: el nom de Barcelona podia aprofitar-se per internacionalitzar el conflicte.\nPerò el primer títol pren avui un definitiu to revelador i oracular: les brases d’aquell foc han seguit ben vives i aquest reneix, ara, tal com reneix el món després de cada solstici.


Von der Leyen, sobre Catalunya: 'Aprofundiré en tots els detalls'\tVon der Leyen, sobre Catalunya: 'Aprofundiré en tots els detalls'\nJxCat i ERC presenten un pacte per governar el Consell Comarcal del Maresme\tJxCat i ERC presenten un pacte per governar el Consell Comarcal del Maresme\nJunqueras fa una crida a ‘no trencar els ponts de diàleg’ amb el govern espanyol\nEl líder d’ERC critica 'l’excés de gesticulació del procés' i assegura que fa falta més 'eficàcia i discreció'\nEl president d’ERC, Oriol Junqueras, fa una crida a ‘no trencar els ponts de diàleg’ amb el govern espanyol i assegura que ‘si això passa, no serà culpa d’Esquerra’ perquè ells ‘sempre els protegiran’. En una entrevista publicada a l’edició digital d’’El Periódico’, el líder republicà ha criticat l’excés de ‘gesticulació’ del procés i ha assegurat que manca ‘eficàcia i discreció’. ‘Amb encaputxats ni eixamplarem la base ni construirem la República’, respon en ser preguntat per si els CDR són el millor camí perquè l’independentisme aconsegueixi els seus objectius. Junqueras considera que ‘la vaga de fam és un recurs extrem’ i subratlla que ara ‘la prioritat ha de ser estar forts pel judici’.\nJunqueras descarta la via eslovena i defensa que Catalunya ‘ha de fer el seu propi camí i prioritzar l’acord, com va fer Escòcia’. ‘Una altra cosa és que Madrid no sigui com Londres, que ho sabem, no som ingenus’, ha afegit. De fet, pel republicà ‘tots els camins democràtics són vàlids’. Creu que les accions dels Comitès de Defensa de la República (CDR) no són el millor camí perquè l’independentisme aconsegueixi els seus objectius. Assegura que ‘amb encaputxats ni eixamplarem la base ni construirem la república’ però recorda que quan Catalunya estava sota l’article 155 ‘també hi va haver accions d’aquest tipus, i que aleshores els Mossos els manava Mariano Rajoy’.\nPreguntat per la vaga de fam que fan Josep Rull, Jordi Turull, Joaquim Forn i Jordi Sànchez, Junqueras diu que aquesta decisió ‘mereix tot el seu respecte i consideració’ tot i que considera que aquest és ‘un recurs extrem’. ‘Ara la prioritat ha de ser estar forts pel judici, i ser molt conscients que serà llarg i dur’, afegeix tot defensant que han de ‘desmuntar amb tot el rigor unes acusacions que no s’aguanten i evidenciar’ que els estan ‘jutjant injustament’.\nJunqueras explica que no volen ‘eleccions ni a Catalunya ni a Espanya’, creu que ‘tot i la injustícia i la complexitat del moment’ hi ha ‘estabilitat’ tot i que afegeix que no tenen ‘por a cap convocatòria electoral’. ‘Exigir suport incondicional i amenaçar de convocar eleccions cada dos per tres no sembla una actitud molt constructiva’, critica en al·lusió al president espanyol, Pedro Sánchez. ‘Nosaltres a ell no li devem res’, afegeix tot demanant-li que ‘sigui valent i que no es deixi arrossegar pel PP i la resta de partits que volen involucionar Espanya’.\n22:46El CNI volia portar Es Satty a Barcelona però controlant-lo des de Madrid\n21:00Rivera disseca els fundadors de Ciutadans\n19:57Morral afirma que la Crida ‘accelera’ i no descarta concórrer a uns comicis\n19:13Les bases de Podem refusen donar suport a un govern de Sánchez en solitari\n18:35El Poder Judicial espanyol investigarà si la Generalitat ha accedit indegudament a ordinadors dels jutjats catalans\n18:29Von der Leyen, sobre Catalunya: ‘Aprofundiré en tots els detalls’\n17:30JxCat i ERC presenten un pacte per governar el Consell Comarcal del Maresme\n17:15Què podem fer aquest cap de setmana: deu propostes\n17:00Les estrenes: ‘Ojos negros’ i ‘El rey león’ arriben a la gran pantalla\nVon der Leyen, sobre Catalunya: 'Aprofundiré en tots els detalls'\nLa Generalitat denuncia el govern espanyol per discriminar el català en les oposicions de funcionaris de jutjats\nLes bases de Podem refusen donar suport a un govern de Sánchez en solitari\nEl míssil intervingut a l’extrema dreta italiana que podria ser espanyol\nDie Linke demana explicacions al govern federal sobre l'espionatge espanyol a Alemanya\nPrimer pas de l’examen a Espanya: els observadors presenten a l’ONU l’informe sobre el judici\nGermà Bel: 'El pitjor és tenir estabilitat institucional a Espanya amb un paper inexistent dels independentistes'\nPerò la monarquia és caduca i antidemocràtica…\nEntre el no i l'abstenció: els càlculs de l'independentisme amb la investidura de Sánchez\nFaceApp o la cara fosca de l'aplicació de moda


Seat evita l’ERO temporal per l’aturada tècnica dels dies no treballats per l’incendi de Faurecia | MartorellTV\nInicio empreses Seat evita l’ERO temporal per l’aturada tècnica dels dies no treballats per...\nVista aèria Seat Martorell\nSeat evita l’ERO temporal per l’aturada tècnica dels dies no treballats per l’incendi de Faurecia\nDesprés de l’incendi que va assolir al proveïdor de Seat, Faurecia, la direcció de l’empresa martorellenca no presentarà l’Expedient de Regulació d’Ocupació Temporal que van proposar fa uns dies arrel el succés del passat 20 de novembre.\nAvui divendres, sindicats i empresa han acordat treballar els dies 18, 19 i 20 de desembre, dies que inicialment es van pactar com a festius. Amb aquesta mesura es pretén recuperar la producció de la meitat dels vehicles aturats. La resta es preveu que continuï durant els primers mesos del 2020. Per altra banda, les línies 2 i 3 es reiniciaran la setmana vinent.\nA dia d’avui, 12.100 vehicles s’han deixat de produir i l’ERO hauria afectat a més de 6.600 treballadors. Amb aquest nou acord, serà l’empresa qui assumeixi el cost laboral dels dies treballats. Els sindicats han confirmat que respectaran els dies de vacances a totes aquelles persones que tinguessin reserves de viatges abans de la signatura de l’acord, sempre i quan acreditin el cost econòmic del mateix.\nEl període entre el 21 de desembre fins al 7 de gener es mantindrà com període de vacances, començant el nou any productiu el 8 de gener.\nArtículo anteriorLa guàrdia civil deté dues persones a Martorell en una operació antidroga d’abast nacional\nArtículo siguiente1.500 convidats en la segona edició del Dinar de la Gent Gran\nEl centre de promoció econòmica Molí Fariner rep a empresaris martorellencs i de rodalies per informar de les ajudes del fons Next Generation i...\n3er Fòrum logístic del G6, Riba-roja de Túria


A l’octubre de 1992, Gabriel Jackson (Mount Vernon 1921- Ashland 2019), historiador de la República i la Guerra Civil, descriu en un article el racisme endèmic d’alguns coneguts europeus cultes que...\nConversa de cinc minuts\nConversa d’uns cinc minuts en una botiga. La clienta es queixa que els estalvis de tota la vida no serviran de res. La empleada, que es veu que hi té familiaritat, li pregunta perquè. Ella respon que...\nUna injustícia reiterada, una notícia poc noticiable, una vergonya col·lectiva amagada en el cistell de la compra. Fins que a grans titulars hem sabut que els temporers de Lleida propaguen la COVID...\nAlimentar la bèstia\nNo és bona idea alimentar la fera per calmar-la, al contrari, s’enforteix i reclama més sang. Ho diem ara que la UE s’està plantejant donar el peixet del Pacte Migratori a Polònia i Hongria, dos...\nS’ha aixecat la catifa\nAl maig del 2013 aquest diari publicava el reportatge Passen gana.S’hi explicava, en uns moments àlgids de crisi contra les persones, que a Catalunya un de quatre infants no tenia coberta la necessitat...


Mahtra Hostel Tallinn Estònia - Ofertes d'hotels amb els MILLORS DESCOMPTES EN LÍNIA\nMahtra 44, Lasnamae, Tallinn, Estònia, 13812 - Veure al mapa\nBarri Lasnamae Tallinn Nord Nõmme Altres Lower Town Casc Antic de Tallinn Lower Town Kadriorg Casc Antic de Tallinn Casc Antic de Tallinn\nSi el que està buscant és per un hotel ben situat a Tallinn, no busqui més enllà de Mahtra Hostel. Des d'aquí, els viatgers poden gaudir d'un fàcil accés a tot el que aquesta viva ciutat ofereix. També són a fàcil accés Aeroport de Tallinn, Kumu Art Museum, Centre d'Arquitectura i Art d'Estonia.\nAmb una oferta de serveis hotelers superior i ampla gama d'entreteniment, Mahtra Hostel és compromet a que la seva estada sigui el més còmoda possible. L'hotel ofereix recepció 24 hores, magatzem d'equipatge, habitació familiar, servei de bugaderia per garantir el més gran comfort possible als seus clients.\nL'ambient de Mahtra Hostel es reflexa en cada habitació. calefacció, aparell de televisió, TV satèl•lit/cable, bany compartit són només algunes de les comoditats a la vostra disposició. L'hotel ofereix moltes oportunitats d'oci úniques, com sauna. Les seves instal.lacions de primera i una situació excelent fan de Mahtra Hostel la base perfecta per a gaudir de la seva estada a Tallinn.\nTots els tipus de viatgers (119) Parelles (47) Viatgers en solitari (20) Famílies amb infants petits (18) Famílies amb infants grans (10) Grups (26)


El sud guanya un nou espai de 950 m2 accessible i segur\nLa transformació del carrer de Concha Espina en una zona de prioritat per a vianants permetrà guanyar nous espais de passeig i estada i potenciar alhora la presència de verd en una via que connecta diversos serveis i equipaments de la zona com són l’Institut Ribot i Serra, el CAP i el mercat. Els treballs compten amb un pressupost de 584.659,26 euros i un termini previst de 5 mesos.\nLes obres, que portarà a terme l’empresa Bigas Grup, comportaran la pacificació del carrer Concha Espina, entre els carrers Pardo Bazan i Reis Catòlics. El carrer s’urbanitzarà en plataforma única, això és a un únic nivell, amb prioritat per a vianants. Així mateix, es reforçarà la il·luminació, s’ubicaran bancs i altres elements de mobiliari urbà i s’hi plantarà nou arbrat.\nEl projecte forma part de les actuacions del Fem Barri, per millorar els espais públics de tota la ciutat, i de l’estratègia Sabadell Més Verda, per potenciar la presència de verd arreu. Així mateix, la transformació del carrer de Concha Espina forma part de tot un conjunt d’actuacions a la zona sud. En aquest sentit, complementarà el projecte de nou Jardí del Sud per convertir l’espai situat davant la piscina municipal de Campoamor i l’Institut en un nou parc d’11.000m2. La iniciativa, que compta amb finançament dels fons FEDER, comportarà també l’ordenació de l’aparcament en superfície entre el mercat i el CAP i l’ampliació de l’oferta d’estacionament al carrer Diego de Almagro.\nReparació de ferms i voreres\nD’altra banda, l’Ajuntament continua avançant al ritme previst en els treballs de millora de ferms i voreres a diferents districtes de la ciutat. Amb un pressupost de 900.000 euros, s’inclouen diferents actuacions amb l’objectiu de garantir l’accessibilitat i millorar l’estat dels carrers.\nAlhora que es continua treballant en els carrers de Sant Joan i de Dr. Puig, s’han finalitzat renovacions de ferms al districte 3 (carrers de Feliu Elies, Llaberia, Mulleres, Pedraforca, Cadí i d’Albarrasi), al districte 5 (Ramon Llull, Sant Sebastià i Maria Antònia Salvà).\nQuant a voreres, han finalitzat els treballs als carrers de la República (entre els carrers de Narcís Giralt i de Sallarès i Pla) i al carrer de Jesús (tram comprès entre Les Valls i Sant Antoni).\nLa setmana vinent, està previst que la reparació de ferms continuï al pg. de Gaudí (tram comprès entre els carrers de Covadonga i de Villar), per després continuar al districte 6 a partir de la setmana del 16 de maig (Sant Pius X, Fra Juníper Serra i Josep Miquel).\nRespecte a voreres, es preveu continuar treballant a la plaça d’Espanya, al carrer de Major i al carrer d’Oliver, alhora que iniciar les millores al carrer de la Rosa la mateixa setmana del 16 de maig.\nLa resta d’actuacions previstes de ferms inclouen els carrers Gibraltar, de la Vinya i las Navas a Can Puiggener, i el carrer de Colom al Centre. Els treballs de vorera també arribaran a trams de la carretera de Prats i de la carretera de Molins de Rei, als carrers de Bujaruelo i de Pardo Bazán.\nLa durada de les obres es pot veure afectada per la situació meteorològica. Durant el període d’obres, l’estacionament i l’accés als guals es poden veure afectats.\nA mesura que els treballs avancin, s’informarà puntualment a veïns, comerços i serveis afectats. Consulteu el llistat de carrers per districte\nTags: Espai públic, Ferms i voreres, millora ferms i voreres, obres espai públic


Anoia Turisme engega aquest esdeveniment per fer un reconeixement als agents del sector\nL'aforament màxim permès serà de 100 persones. L'acte servirà per presentar la campanya de promoció del turisme a l'Anoia del 2021, també tindrà lloc l'entrega dels compromisos pel turisme sostenible 'Biosphere' per a les empreses i institucions que van rebre aquest segell i es farà l'entrega dels certificats PIT.\nAquest dijous 10, el Centre d'Innovació a les Empreses de Vilanova del Camí serà l'escenari de la primera edició de la 'Nit del Turisme de l'Anoia', un esdeveniment que acollirà tots els agents privats i públics del turisme de la comarca. Organitzat per Anoia Turisme -ens vinculat al Consell Comarcal-, l'objectiu de la celebració és fer un reconeixement al sector, posar en valor la seva importància i generar espais de relació i creació de sinèrgies.\nAmb la posada en marxa d'aquesta celebració, Anoia Turisme vol fer un homenatge al sector i enfortir les relacions entre els diferents agents per tal de dinamitzar i fer créixer el turisme a l'Anoia. Així, el conseller de turisme, Dani Gutiérrez explicava que "més que mai hem de posar en valor el sector turístic de l'Anoia i reconèixer l'esforç dels agents privats, que han rebut tot l'impacte negatiu de la COVID-19".\nLa Nit del Turisme de l'Anoia vol ser un esdeveniment "fixe" en el calendari anual turístic de la comarca. L'ens Anoia Turisme treballa amb tots els ajuntaments de la comarca i implica els agents econòmics privats vinculats al sector. Anoia Turisme té com a principals objectius destacar l'Anoia com una destinació turística; augmentar la participació dels ajuntaments i del sector privat en la direcció, disseny i aplicació de la política turística del territori; augmentar l'impacte econòmic del sector del turisme; vetllar per la incorporació de criteris de qualitat turística i sostenibilitat com a garantia de millora de la competitivitat turística. Tots els agents turístics interessats en participar cal que facin la reserva https://rb.gy/shxxsj o a www.anoiaturisme.cat.\nEl 58% de persones ateses per Càritas a l'Anoia durant el 2020 hi anaven per primer cop\n8 de juny 2021.12:21h\nSi es fan tots els parcs eòlics, fotovoltaics i les tres línies d’alta tensió projectades per fer a la nostra comarca en breu, de quin turisme volem parlant?\n2 Dos homes detinguts i un de ferit després d'una baralla a la Plaça dels Porcs d'Igualada 1307 lectures


El Moll de Costa acull l’exposició ’55 Urnes per la llibertat’ | Bonart\nEl Moll de Costa acull l’exposició ’55 Urnes per la llibertat’\nLa mostra estarà oberta al públic fins al 17 d’octubre al Refugi 1. Es tracta del treball de 55 artistes de Catalunya, des del nord fins al sud, on, a partir de les urnes de l’1-O, mostren les seves creacions i el seu compromís pel dret a decidir\nEl president del Port, Josep M Cruset ha assistit a l’acte i ha agraït l’assistència a totes les persones presents i ha convidat a la ciutadania a visitar aquest projecte. L’exposició ’55 Urnes per la llibertat’ mostra el treball d’una cinquantena d’artistes de Catalunya, de diferents tendències, de diverses generacions, des de les Terres de l’Ebre a París, tots ells i elles, participant amb obra que fa visible el seu compromís amb la voluntat de llibertat que la societat catalana ha reivindicat de manera pacífica en els darrers anys.\nEls representants de l’Assemblea volen “expressar el seu agraïment al Port de Tarragona per acollir l’exposició a la ciutat i, a l’Ajuntament de Tarragona, per accedir a emmarcar-ho dins el programa de Festes de Santa Tecla”.\nEn aquesta publicació s’hi poden llegir textos del president Carles Puigdemont, dels comissaris, del coordinador del Comitè de Solidaritat Catalana de la Catalunya Nord, Hervé Pi; del professor de la Universitat de Perpinyà, Joan Becat; del filòsof i professor de la Universitat de Girona, Xavier Antich; del periodista i director de Vilaweb, Vicent Partal; de l’historiador de l’art i professor de la UAB, Joan M. Minguet; del poeta, assagista i traficant d’idees, Vicenç Altaió, i de l’activista David Fernàndez.\nEtiquetes: 55 urnes per la llibertat · El moll de Costa · Port de Tarragona


Sommarøy, l'illa noruega que desafia el temps - À Punt\nSommarøy, l'illa noruega que desafia el temps\nEls 300 veïns i veïnes d'aquest municipi del cercle polar àrtic han acordat prescindir dels fusos horaris internacionals.\nL'aurora boreal il·lumina les llargues nits de Sommarøy / Visit Noruega\n20 de juny 2019 - 19:35\nEs pot viure fora dels temps? Els veïns de Sommarøy, una remota illa noruega al cercle polar àrtic, fa segles que organitzen la vida al marge del rellotge i ara han iniciat els passos per a fer-ho oficial.\nEn una votació, la comunitat ha aprovat donar llibertat d'horaris als 300 habitants. Amb 24 hores de sol total durant 69 dies a l'any –entre maig i juliol– consideren innecessari organitzar la vida i els bioritmes segons els fusos horaris de la resta del món. Perquè, quin sentit té gitar obligatòriament els xiquets en una nit sense sol quan molts juguen al carrer a les 2 de la matinada?, raonen alguns dels veïns citats per la radiotelevisió noruega NRK. O per què seguir les agulles del rellotge, quan el sol de mitjanit i les nits brillants són millors per a orientar-se?, opinen altres.\nEn la pràctica la llibertat d'horaris implica flexibilitat les 24 hores per a les persones i que els comerços i els serveis puguen atendre el públic en les franges que estimen necessari.\nAixí ho han acordat en la votació i així ho han traslladat per a l'aprovació definitiva a un diputat, perquè ho comunique al govern de Noruega. Si obtenen el vistiplau es convertiran en la primera zona del planeta lliure d'horaris. Alliberats de la dictadura del temps. Una idea romàntica i enginyosa que ja han començat a explotar per a la promoció turística. Els autors de la iniciativa conviden els visitants a deixar el rellotge al pont d'accés a Sommarøy; "l'illa de l'estiu" en la traducció del noruec.


PARCS I JARDINS | Ràdio Abrera 107.9FM\nAquesta setmana s'estan realitzant tasques de neteja i desinfecció en els parcs infantils d'Abrera\nAbrera va entrar en la fase de represa o "nova normalitat" el 19 de juny passat. Una de les mesures d'aquesta nova etapa és l'aixecament de diverses restriccions, com el tancament dels parcs infantils com a mesura de prevenció i contenció la Covid-19.\nPer aquest motiu, des de l’Ajuntament d'Abrera s'han obert aquesta setmana els parcs infantils i es realitzen en aquests espais tasques de neteja i desinfecció de tots els jocs infantils i mobiliari urbà més proper.\nEls serveis de neteja realitzen les tasques de desinfecció en els parcs infantils amb una solució d’hipoclorit sòdic al 0,1 % dos cops per setmana. La desinfecció es fa a primera hora del matí per a evitar molèsties a les famílies i perquè a l’hora que els nens i nenes comencin a jugar es trobin ja preparats.\nAls diferents parcs infantils, trobareu cartells informatius amb diverses recomanacions per gaudir dels espais amb seguretat:\nMantingueu la distància de seguretat d'1,5 metres.\nL'ús de mascareta és obligat a partir dels sis anys.\nEviteu tocar-vos la cara: els ulls, el nas, la boca\nAbans i després de visitar els parcs infantils, renteu-vos bé les mans amb aigua i sabó o gel hidroalcohòlic.\nDesinfecció dels espais públics\nDes de l'Ajuntament d'Abrera hem intensificat els darrers mesos les tasques de desinfecció dels carrers i places del nostre municipi per la prevenció i contenció del coronavirus. Hem intensificat serveis i afegit de nous per tal de garantir la neteja i el manteniment de la via pública.\nTambé mantenim i intesifiquem el servei de desinfecció dels contenidors, amb un nou servei de neteja setmanal de l'exterior dels contenidors del nostre municipi i mantenim la neteja mensual de l'interior dels contenidors d'Abrera. A més, hem incrementat el servei de recollida de voluminosos, trastos vells i andròmines de dos cops al mes a setmanal (Tots els dijous). Fem una crida al civisme i demanem a la ciutadania que segueixi les nostres recomanacions i que no es deixin al carrer voluminosos, trastos vells i andròmines. D'aquesta manera, mantindrem la via pública neta i lliure d'obstacles. Més informació fent clic aquí.\nENTREVISTA ALCALDE 21-06-20 Missatge de responsabilitat durant l'Etapa de Represa.MP3\nEscolta L'Entrevista de Ràdio Abrera a l'alcalde Jesús Naharro del 21/06/20 repassant tota l'actualitat entorn a la crisi del coronavirus a Abrera\nRecomanacions per gaudir dels parcs infantils amb seguretat


Girona10 ofereix aquest 2016 més de 10.000 propostes a 10 euros - Ajuntament de Girona\nL’Associació d’Hostaleria Turisme i Restauració de Girona ha presentat avui la cinquena edició del Girona 10, que se celebrarà els dies 29, 30 i 31 de gener i que arriba amb més de 10.000 propostes a 10 euros i una àmplia oferta d’activitats gastronòmiques i culturals, entre les quals destaca, com a novetat, un nou format de visites nocturnes tematitzades a la Catedral.\nLa campanya s’ha presentat avui a l’Ajuntament de Girona amb la presència de l’alcalde, Carles Puigdemont, qui ha afirmat que “Girona 10 és el preludi del que la ciutat ofereix al llarg de l’any a nivell 10”. “Aquesta iniciativa va ser pionera en la cultura col·laborativa, en fer un pot comú d’idees per promocionar la ciutat, i sense aquesta participació no hauríem arribat a ser la ciutat de referència internacional que som a nivell turístic”, ha afirmat. Per la seva part, el president de l’AHTRGi, Josep Carreras, ha agraït el suport de les institucions i entitats que any rera any se sumen al projecte per aconseguir “que sigui cada dia més gran”.\nSeguint amb el format original en aquesta edició s’oferiran, previ sorteig, 1.600 places hoteleres (800 premis) i 5.400 àpats (2.700 premis) en establiments de l’Associació d’Hostaleria de Girona, tot al simbòlic preu de 10,00 € per persona. A la vintena d’hotels i la quarantena de restaurants que participen a la campanya aquest any s’hi sumen dos cinemes de la ciutat, OCine i Albèniz, oferint un total de 3.000 entrades (entrades dobles a 10 euros) que s’atorgaran també per mitjà de sorteig. D’aquesta manera l’oferta del Girona 10 augmenta gairebé un 45% respecte l’any passat.\nEl període per a inscriure’s s’ha obert avui mateix a les 12 del migdia a la web www.girona10.net i es tancarà el dia 18 de gener a les 23.59 h. En el moment de registrar-se, els participants hauran d’indicar quina és la seva preferència pel que fa als premis: nit d’allotjament, àpat a un restaurant o entrades de cinema.\nEl sorteig de premis està previst per al 19 de gener al matí i serà retransmès en directe pel programa ‘Els matins’ de TV3. Durant la tarda (entre 16.00 h i 23.59 h) l’Associació es posarà en contacte amb els guanyadors per notificar-los que han estat afortunats i per concretar-los què els ha tocat. Els guanyadors disposaran de tres dies per confirmar la reserva (fins el divendres 22 de desembre a les 10 del matí); passada aquesta data els establiments participants podran assignar les places sobrants a qui vulguin.\nA partir del dia 22, tothom qui ho vulgui, tant si ha participat al sorteig com si no, podrà consultar al web de Girona 10 quins establiments formen part de la campanya i contactar-hi via telefònica per consultar si els han quedat places disponibles o si tenen alguna promoció especial amb motiu del Girona10, i d’aquesta manera, gaudir-ne encara que no hagin resultat guanyadors.\nVisites tematitzades a la Catedral\nPer segon any consecutiu, Girona 10 ofereix una àmplia oferta d’activitats durant tot el cap de setmana, moltes de les quals són un tastet de les propostes culturals, gastronòmiques, esportives, musicals i populars que es poden viure a la ciutat al llarg de tot l’any. En total seran una quarantena de propostes entre les quals destaca, com a principal novetat, un nou format de visites nocturnes tematitzades a la Catedral de Girona. Les visites aniran a càrrec de personatges històrics que acompanyaran els visitants a través d’espais que s’obren al públic molt ocasionalment, com és el cas dels soterranis, que fins ara només s’han pogut visitar amb motiu de Girona, Temps de Flors.\nConcerts a la plaça del Lleó, tallers infantils, una cursa a peu pels punts més emblemàtics de la ciutat, una cercavila de gegants o sessions de zumba i bodycombat són només algunes de les activitats que es podran fer durant el cap de setmana. Es manté el Vermut10 -una proposta que permet gaudir d’un aparitiu per a dues persones al preu de 10 euros en diferents bars de la ciutat sense necessitat de participar en cap sorteig- i un any més hi haurà portes obertes a museus i monuments. També es repeteixen les promocions i descomptes especials als comerços associats al Centre Eix Comercial i a la Zona U. Totes les activitats es poden consultar a la pàgina web de l’esdeveniment (www.girona10.net) i en els mapes desplegables que es distribuiran a través de les oficines de turisme.\nUna altra de les novetats d’aquest any és que la campanya s’allarga un dia més, fins al dilluns 1 de febrer, amb l’oferta de places hoteleres i àpats a 10 euros per a membres del Club Ara de CaixaBank, integrat per jubilats. Els socis d’aquest club rebran un correu on se’ls informarà de l’oferta i hauran de fer la reserva contactant directament amb els establiments, ja que aquestes places no s’assignaran per sorteig. En total se’ls oferirà 328 estades en hotels (656 persones) i cases rurals per a la nit del 31 de gener, i més de 1.300 àpats en restaurants, repartits entre el migdia i la nit del diumenge. Així mateix, se suma a aquesta campanya especial per a sèniors del Club Ara la residència i centre de dia Can Regàs, situada al centre de Girona, que ofereix també allotjament i esmorzar per 10 euros coincidint amb Girona 10.\nGirona 10 va néixer l’any 2012 amb l’objectiu principal de promocionar la ciutat de Girona com a destinació de turisme, gastronomia, cultura i comerç i des d’aleshores ha anat evolucionant fins a convertir-se un aparador viu i alhora actiu de la ciutat, de manera que tant gironins com visitants poden fer durant un cap de setmana un tast dels esdeveniments més populars, tradicionals i emblemàtics que se celebren al llarg de l’any. En aquesta evolució ha estat decisiva la implicació de l’Ajuntament de Girona, la Generalitat de Catalunya i el Patronat de Turisme Costa Brava Girona, així com dels diferents patrocinadors: CaixaBank, Vermuts Miró i Massegur.\ndocument pdf Oferta d'activitats del Girona 10 2045.4 KB


Palafrugell consolida el projecte “Pirinexus pel Centre” • Ràdio Capital de l'Empordà\nCentre de Palafrugell\nLa ruta cicloturística que connecta amb França ja està oberta al centre de la vila\nDurant aquest mes de desembre s’ha senyalitzat el tram de la la coneguda ruta cicloturística a l’interior del municipi, el projecte “Pirinexus pel Centre”. Fins ara la ruta no hi passava i ho feia de forma perimetral a través de camins secundaris o vials en desús o tancats. Per tant, era poc atractiva tant per els usuaris com per els comerços i diferents serveis que es troben al centre de Palafrugell.\nA finals de l’any 2018, quan es va desenvolupar el Pla Director de la Bicicleta (PDB), s’hi va incorporar aquest projecte. Després d’aprovar-se per sessió plenària, amb el vist i plau del Consorci de Vies Verdes, a finals de l’any 2019 es va començar la seva execució i la primera fase, d’un pressupost de 50.000 €, es va acabar el mes de juny de 2020.\nAixí, en l’actualitat la ruta ja està operativa i es continua treballant en la millora de la seguretat de tots aquells que hi vulguin circular i transitar.\nSegons el regidor de mobilitat de l’Ajuntament de Palafrugell, aquest projecte “Vol donar un valor afegit a la zona centre comercial, ja que els potencials usuaris de la ruta son persones amb poder adquisitiu elevat. A més, ara és un itinerari ciclista complert, amb un inici i un final determinats, sense discontinuïtats. I finalment, cal destacar que permet introduir la bicicleta dins de la mobilitat de la zona centre de forma segura”.\nArticle anteriorCosta Brava Hotels de Luxe entrega 3.000 euros al Centre de Distribució d’Aliments\nArticle següentPrimera Llista – 26 desembre 2020


Laporta abraçant Koeman després de la final de Copa. Cristina Quicler / AFP\nA William Shakespeare, de tant en tant, li agradava sortir de la densitat de les tragèdies i els drames per gaudir escrivint comèdies farcides de desamor, enganys, malentesos i calúmnies. Ben bé que el que hem estat vivint aquests dies amb els dubtes i reflexions verbalitzats per Laporta , els pètals de la seva maleïda margarida i el representant de Koeman canalitzant la frustració del tècnic, (des)esperant-se a casa seva, donaria prou material per a uns quants actes de teatre elisabetià. Hi ha hagut de tot, i la pregunta és: ¿com es construeix un projecte sòlid amb el pont entre la llotja i la banqueta aguantat pels cordills esfilagarsats d’Indiana Jones? L’ideòleg i comodí Jordi Cruyff tindrà molta feina.\nTothom ha vist l’obra i el primer interessat en l’èxit de públic ha sigut el president: des del dinar del Via Veneto fins a l’escenificació de la trobada a les oficines del Camp Nou, passant pels símils amb les travesses futbolístiques fent apostes sobre un tema tan important com aquest. Koeman estava sentenciat i el seu acomiadament es donava per fet de manera transversal al club: no és el seu entrenador i, digui el que digui ara, a Laporta li hauria encantat que, davant de la pressió, marxés perdonant els diners del segon any de contracte pactat amb nocturnitat i traïdoria amb Bartomeu. Mentrestant, tampoc ha trobat —amb Xavi castigat— un substitut a bon preu per lidiar amb el pastís ruïnós que és ara mateix el Barça gràcies a la junta anterior. Ara tornen a la casella de sortida, però amb més desgast: ¿no s’ho haurien pogut estalviar?\nCosta posar-se en la pell de Koeman, aferrant-se a un lloc on no el volen, sense la confiança del president i qüestionat davant del vestidor —per més fórmules contractuals que intentin utilitzar com a mercromina salvadora—. Es fa difícil imaginar com pots afrontar el teu dia a dia constantment sota sospita, amb els teus mètodes discutits a la vista de tots i el teu crèdit fluctuant permanentment, avaluat en un examen etern. La temporada naixerà amb un entrenador debilitat per Laporta, però també per ell mateix. Arribats a aquest punt, potser el gat de Schrödinger no acabarà de sortir mai de la capsa. El tècnic neerlandès continuarà viu i mort alhora, en un experiment científic estrany de conclusions imprevisibles. Koeman, amb la copa de vi a la mà, mira per la finestra mentre plou i sona l’All by myself de Céline Dion. Tot i que sembli impossible, ara encara està més sol que quan no hi havia president.


Un navarclí mor en bolcar el seu cotxe a l'inici de la ronda nord de Manresa - Regió7 :: El Diari de la Catalunya Central\nUn navarclí mor en bolcar el seu cotxe a l'inici de la ronda nord de Manresa\nEl vehicle de la víctima va sortir de la via en un revolt on dimarts ja s'havia accidentat una furgoneta\njosep sallentmanresa 29.07.2016 | 00:00\nA la dreta, els Mossos d´Esquadra i el servei de manteniment de Carreteres, al lloc de l´accident, ahir al matí J. S.\nUn veí de Navarcles de 46 anys d'edat, Joan Cadevall Fresno, va morir ahir al matí quan el cotxe que conduïa va bolcar en un revolt de l'inici de la ronda nord de Manresa, just després d'haver sortit de l'eix Transversal. L'home treballava de comercial en un concessionari de cotxes de Sant Fruitós. Ahir a la nit, a l'hora de tancar aquesta edició, es desconeixia el dia i el lloc del funeral.\nL'accident, segons van informar fonts del Servei Català de Trànsit i dels Bombers de la Generalitat, va tenir lloc poc després de 2/4 d'11 del matí. El cotxe de la víctima, que provenia de la calçada en sentit Girona de l'eix Transversal, va agafar l'accés de la ronda nord de Manresa de la C-55, en sentit nus del Guix, ronda que passa per darrere del barri de la Parada i del polígon dels Dolors.\nJust quan va fer el primer revolt que hi ha a l'inici d'aquesta ronda (al punt on s'incorpora un carril provinent de l'avinguda Universitària), el cotxe va sortir de la calçada per causes que s'investiguen i va quedar bolcat a sobre de l'asfalt. El conductor va quedar atrapat a l'interior del vehicle.\nEn rebre l'avís de l'accident, fins a l'indret s'hi van desplaçar set patrulles dels Mossos d'Esquadra, dues dotacions dels Bombers de la Generalitat i dues ambulàncies del SEM, una de les quals medicalitzada, el personal de la qual va confirmar la mort de la víctima. El cadàver, després de rebre l'aixecament judicial, va ser traslladat als dipòsits de la Ciutat de la Justícia de Barcelona, on avui al matí és previst que se li faci l'autòpsia.\nEl sinistre va obligar els Mossos d'Esquadra a fer talls puntuals de l'accés a la ronda nord, la qual cosa va provocar retencions de trànsit tant en aquesta variant com a l'eix Transversal, a la calçada en sentit Girona.\nL'accident va tenir lloc en un revolt que està delimitat per un senyal de velocitat màxima de 80 quilòmetres per hora. Encara que no és un punt d'accidentalitat habitual, es dóna el cas que, feia només dos dies, una furgoneta també s'havia accidentat en aquest punt, tal com va informar aquest diari, tot i que, en aquell cas, el conductor va sortir il·lès del sinistre.\nLa víctima, Joan Cadevall Fresno, era conegut perquè treballava de comercial en un concessionari de cotxes del polígon Sant Isidre de Sant Fruitós de Bages. Estava casat i tenia dos fills. Tot i que anit encara no s'havia confirmat, el funeral serà previsiblement demà, a una hora per determinar.


desembre | 2019 | Escola Els Estanys | Pàgina 3\nTutoria a 5è\nEls alumnes de 5è hem treballat els riscos i els perills que hi ha al carrer amb “El joc dels taurons”. Hem pogut debatre molt sobre el tema.\n5è, General, Portada, Primària tutoria 0\nEntrevistem a la directora\nEls alumnes de cicle superior han acabat avui el seu primer taller de ràdio i ho han fet amb una sèrie d’entrevistes a diferents persones de la comunitat educativa.\nAquí us deixem la primera d’elles, a la sra. M.Neus Costa, directora de l’escola.\nAvui els alumnes de 2n B hem anat a l’hort de l’escola. La Belén, l’Antonio i en Sebastián ens han ajudat a plantar. Hem plantat faves, pèsols, cols, bledes, cebes, maduixes i plantes aromàtiques.\nAra toca esperar,…..fins que creixin.\n2n, General, Portada 2n, Cicle Inicial, curs 19-20, hort, Medi 0\nTaller “Fem Teatre” a CS\nEl primer grup que ha participat en aquest taller han estat: Leah, Elena, Manar, Barbara, Mamadou, Anaïs, Berta, Anna Paula i Lucia. Tots junts han elaborat una mini obra de teatre, títol, temàtica, diàlegs, músiques, atrezzo,… i avui l’han presentat a la resta de companys de CS. Esperem que ho hagin gaudit tant com ells muntant-lo.\n5è, 6è, General, Portada Cicle Superior, CS 0\nAquest és el film que hem fet sobre els tallers que realitzem a Cicle Superior. L’hem creat els alumnes d’aquest cicle que ens hem apuntat al taller “Let’s Film!”. Esperem que us agradi.\nGeneral, Portada Cicle Superior, let's film, tallers 0\nAquesta setmana ha arribat el tió als alumnes de Cicle Inicial.\nAra tocarà donar-li moltes peles de fruita i cuidar-lo molt bé.\nEsperem que ens cagui moltes coses!\n1r, 2n, General, Portada, Primària 1r, 2n, Cicle Inicial, curs 19-20, Festes, nadal 0\nEls alumnes de segons, a les sessions d’Educació en Valors, hem treballat les emocions. Hem parlat de les emocions, de quantes n’hi ha i de quins sentiments en generen. Després per grups en elaborat el nostre arbre de les emocions, on les seves fulles representen les emocions que hem escollit.\nMireu quins arbres més bonics ens han quedat.\n2n, General, Portada 2n, Cicle Inicial, curs 19-20, emocions 0\nA P3 fem racons de motricitat fina\nDurant aquest primer trimestre a P3 hem iniciat el treball per racons!\nFem activitats per desenvolupar la motricitat fina necessària per començar, més endavant, a treballar el traç. Per fer aquestes activitats es necessita precisió, un alt nivell de coordinació viso-manual, una força controlada i una bona concentració. Desenvolupem totes aquestes habilitats a través del joc i l’experimentació de diferents materials: plastelina, boletes de colors, pinces, construccions, taps de suro, etc.


STRATEGOS - PARTNERS - deister\nDEISTER té com a principal activitat el desenvolupament de solucions de software per l'empresa. Solucions innovadores i avançades tecnològicament que permetin desplegar totes les seves aplicacions en entorns web.\nCom a proveïdor líder de solucions i serveis web a companyies de primer ordre, DEISTER SOFTWARE ajuda les empreses a trobar una drecera entre el complex entramat d'oportunitats que presenta la nova economia. DEISTER SOFTWARE subministra la plataforma més completa i oberta per construir els mercats B2B, subministrant les funcionalitats B2B integrades en la nostra plataforma Axional ERP en Internet.\nDes del seu naixement el 1988, DEISTER SOFTWARE ha respost a les canviants necessitats dels mercats de mitjana i gran escala.\nA DEISTER SOFTWARE pensem que els usuaris han de controlar el software que usen, en lloc de la inversa. és per això que oferim solucions de fàcil configuració de tot tipus. D'aquesta manera, amb independència de que el seu negoci creixi o canviÏ , sempre existeix l'opció de modificar i modelar el nostre software perquè s'adapti al màxim a les necessitats de la seva empresa. Creiem que així hauria de ser.\nDEISTER SOFTWARE entra en el nou milÂ·lenni amb solucions de software tecnològicament avançades amb capacitat per créixer a llarg termini en l'assessorament integral a empreses així com en l'externalització de processos financers i administratius.


Super Hotel Miyazaki Miyazaki Japó - Ofertes d'hotels amb els MILLORS DESCOMPTES EN LÍNIA\n2-2-6 Tachibana-dori Higashi, Miyazaki, Miyazaki, Japó, 880-0805\nAeroport més a prop Miyazaki Airport (KMI)\nTé alguna pregunta per a Super Hotel Miyazaki?\nMés informació sobre Super Hotel Miyazaki\nAl visitar Miyazaki, vosté es sentirà com a casa a Super Hotel Miyazaki, què li ofereix un allotjament de qualitat i un gran servei. L'hotel és a 0.3 km del centre de la ciutat i permet accedir a les instal.lacions més importants de la ciutat. Amb la seva bona localització, l'hotel ofereix fàcil accès a les destinacions obligades de la ciutat.\nSuper Hotel és ben reconeguda per la seva qualitat de serveis i el seu personal amable, i Super Hotel Miyazaki compleix amb aquesta expectativa. L'hotel ofereix instal.lacions per a minusvàl.lids, aparcament de cotxes, premsa, ascensor, màquina venedora per garantir el més gran comfort possible als seus clients.\nSuper Hotel Miyazaki té 124 habitacions, totes amoblades amb gust per tal d'oferir comforts com tovalloles, televisió de pantalla plana, mirall, connexió sense fils a internet (cortesia), habitacions per a no fumadors. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Super Hotel Miyazaki.\nEstació de tren de Miyazaki es troba a menys de 1.03 km


He omplert la banyera d'aigua freda.: Ja són aquí!!\nSí, ja són aquí!! Han trigat en arribar, però de nou són entre nosaltres. No estic parlant d’altra cosa que de les marxes, travesses o caminades, a gust del consumidor podeu anomenar-les com vosaltres desitgeu. Des del divuit de novembre de l’any passat (la Rupit-Taradell) que la temporada va posar el punt i final pel que fa a mi. No m’agrada passar fred i a la Rupit-Taradell en vam passar molt (recordo els nou graus negatius passant pel pantà de Sau), i, per tant, no m’agrada la neu, ja que has d’anar molt ben equipat i per això has d’invertir bastants diners... És per això el motiu d’aquesta aturada. Podríem anomenar-la parèntesis hivernal.\nAra però, ja tenim aquí la primera de la temporada 2008: la travessa Viladrau – La Garriga. No l’he feta mai i, per tant, només sé que es celebra el diumenge que bé i que són trenta-un quilòmetres a fer en menys de set hores. Per ser la primera anirem a provar com estan les forces i si l’entrenament de manteniment que he estat fent aquests mesos de parada ha servit d’alguna cosa.\nTambé suposa el retrobament amb els companys de caminades de l’any passat: el Sensei Xavi, el Dave, el Raul (que espero que s’animi a fer-ne alguna), el Jordi Atleta i el Jaume Don Palote. Tenim, però, dues noves incorporacions al GELS: la Txell (descoberta a la Núria-Queralt) i el Josep (va fer totes les marxes del CCCR de l’any passat!!). I espero que el Mikel s’animi a fer-ne alguna aquest any si els seus peus i el seu genoll el respecte i li ho permeten. Benvingut serà!! Ah!! I algú més que trobarem de l’any passat i que segur que vam creuar alguna que altra paraula.\nNo us podeu arribar a imaginar les ganes que tinc ja de que tota la maquinària comenci a posar-se en funcionament i tornar de nou a fer quilòmetres gaudint del paisatge i descobrint llocs nous que encara són verges per a mi (parlo de caminades en les que no he participat). Tinc intenció de fer les màximes possibles, i com que el calendari és generós i ve carregat, i si els compromisos i obligacions particulars m’ho permeten, ho intentaré. Sé que aquest any la FEEC ha fixat el llindar del CCCR en 138 punts, i tenint en compte que vull arribar-hi (l’any passat vaig quedar-me amb 114 punts) i que, per exemple, la Matagalls-Montserrat potser no la puc fer si finalment anem a la Ultratrail Madeira amb el Jaume, hauré de treure punts d’allà on sigui.\nBé, només demanar que les lesions em respectin com fins ara i que físicament pugui respondre a les expectatives que m’he creat. I per concloure ja aquest post, només diré: queda inaugurada la temporada!!\nPublicat per Jordi a les 8:08\nJo també en tinc moooltes ganes!!! Esperem que tot vagui bé!!\nEstic segura que gaudirem d'una bona travessa!!!\n8 de febrer de 2008 a les 9:05\n8 de febrer de 2008 a les 9:22\nEt desitjo molta sort, Jordi. Amb tota aquesta il.lusio és com millor es fan les coses i amb tota una temporada per davant tens obert un món d'emocions. Gaudeix tot el que puguis a cada travessa. Espero poder trobar-me amb tu en alguna d'elles.\n8 de febrer de 2008 a les 22:18\nHa de ser xula aquesta travessa. A gaudir-ne, segur que us va d'allò més bé!! Ara m'has fet recordar el fred que vam passar a la Rupit-Taradell. Recordo que vaig agafar un tros de xocolata a l'avituallament abans del pantà i semblava un gelat!!! jajajja\n8 de febrer de 2008 a les 22:40\nJordi com es nota que no estava la llebre don palote. El proper any s' haurà de baixar el temps....jejeje!\nTio em moro de ganes de trepitjar muntanya! tant asfalt em matarà això si aquest any vaig com una moto.\nEns veiem a la Selva del Camp!\n10 de febrer de 2008 a les 23:28\nFran: Moltes gràcies!! I segur que ens veurem en alguna. Vull intentar fer el màxim de proves de la Copa Catalana. Si fas la Núria-Queralt o alguna digue-m'ho i segur que ens veurem.\nMariona: Ostres tú, quin fred. Últimament quan en passo aquí a Barcelona només faig que comparar-ho amb el que vam passar a la Rupit-Taradell i em sembla poca cosa... jejeje Sí, jo també vaig agafar un gelat de xocolata sense pal d'aquells.\nJaume: Sí, sí va faltar la llebre Don Palote. Però he de dir, que el Marc va ser una gran llebre i que si ens unim els tres podem arribar a fer grans coses. Xavi & company van fer un gran paper i van seguir-nos molt dignament. Se't va trobar a faltar, Jaume!!\n11 de febrer de 2008 a les 8:24


Els motoristes morts a les carreteres catalanes es dupliquen en els set primers mesos d'aquest any\nEl Servei Català de Trànsit proposa que sigui obligatori fer una formació teòrica i pràctica a les autoescoles quan s'obté el permís de conduir dels vehicles de dues rodes\n3 min. Barcelona 25/07/2017 15:08\n651x366 Motoristes circulant a Barcelona / PERE TORDERA Motoristes circulant a Barcelona / PERE TORDERA\nDes de principis d'any i fins al dia d'avui, els motoristes que han mort a les carreteres catalanes gairebé s'han duplicat. En el mateix període de l'any passat, 15 persones havien perdut la vida amb moto a Catalunya, mentre que aquest any ja en són 29. De fet, de les 84 víctimes mortals dels set primers mesos d'enguany a les vies catalanes, una tercera part han sigut motoristes. Davant d'aquest augment de la sinistralitat entre les persones que van amb moto, el Servei Català de Trànsit (SCT) proposa que sigui obligatori fer una formació teòrica i pràctica a les autoescoles quan s'obté el permís de conduir dels vehicles de dues rodes.\nLa directora del SCT, Eugenia Doménech, ha explicat que, aprofitant la reforma que prepara la DGT de la llei de seguretat viària, s'està treballant per exigir aquest requisit a l'hora de treure's el carnet de moto. Ha afegit que actualment només s'obliga a fer una formació teòrica "de poques hores" per obtenir el permís de conduir per a motos de més de 500 cilindrades. Després d'analitzar els 28 accidents d'aquest any en els quals han mort 29 motoristes, el SCT ha conclòs que en un 68% dels casos els causants dels sinistres havien sigut els mateixos motoristes. A més, en un 39% dels accidents s'ha detectat un excés de velocitat i en més d'un 60% es tractava de motos de més de 500 centímetres cúbics.\nDoménech ha avançat que una altra proposta és incorporar un senyal d'avís específic per a motoristes als revolts oberts. La raó és que el SCT ha comprovat que un error habitual en els accidents mortals de motoristes és "la manca de tècnica" en la frenada i en la trajectòria del vehicle quan s'agafa una corba. "Tot i que el revolt no és perillós perquè no és tancat, el sinistre es produeix en aquesta maniobra", ha dit Doménech, que ha insistit a millorar la formació dels conductors. Una altra mesura que s'estudia aplicar als motoristes és la taxa 0 en el consum d'alcohol, segons ha assegurat el conseller d'Interior, Joaquim Forn.\nA part de la falta de formació entre els conductors dels vehicles de dues rodes, el SCT ha atribuït a la climatologia el creixement del nombre de motoristes morts a les carreteres catalanes. "S'han registrat menys precipitacions i s'han produït més sortides amb moto", ha valorat Doménech, que ha destacat que aquest any també s'ha detectat un augment de la mobilitat a Catalunya: d'un 4% els dies feiners i d'un 5% per oci. Ha precisat que els sinistres mortals de motoristes han sigut en carreteres convencionals i que pràcticament el 60% de les víctimes tenien de 35 a 59 anys. El SCT ha fet aquesta valoració avui al migdia després de celebrar una reunió amb el grup de treball de la moto al departament d'Interior.\nTrànsit demana prudència als motoristes i seny als conductors


Històries de la història (dels usuaris) - Esport3 - TV3 i Catalunya Ràdio\nHistòries de la història (dels usuaris)\nTots hem sentit explicar als pares, els avis, els veïns o els amics més grans que nosaltres relats que formen part del patrimoni immaterial i col·lectiu del barri, poble o ciutat on hem viscut durant temps. Potser són vivències fruit de l'experiència personal, que poden completar l'oficialitat editorial de tot allò que ha quedat imprès als llibres més seriosos. Des d'aquest espai, us convidem a compartir "les històries de la vostra història" amb tots els usuaris d'Elmeu3cat24.\n24/08/2011 - 16.34\nTercera contraofensiva franquista (19 d'agost)\nDes de sempre, en Jordi Urgell ha sentit les històries que explicava la gent de Vilalba dels Arcs (Terra Alta), localitat ebrenca on van néixer els seus pares i que va ser testimoni dels combats de la batalla de l'Ebre.\nFa uns quants dies, i sense gaires indicacions més, en Jordi ens va enviar aquest vídeo, amb un títol que convidava a la indagació: "Algú pot dir què va passar aquí?". Sota les imatges, només hi apareixia una data: el 19 d'agost del 1938.\nEl web de l'Ajuntament de Vilalba dels Arcs explica que "a la guerra dels Segadors, la població fou assaltada per mercenaris de l'exèrcit castellà i que també fou breument afectada per la guerra de Successió i les posteriors guerres carlines, durant les quals es va fortificar la vila". Pel que fa a l'any que més ens interessa, el 1938, diu que "el front republicà es va estabilitzar al lloc conegut com els Quatre Camins, on actualment s'ha erigit un monument commemoratiu".\nDesprés de posar-nos novament en contacte amb en Jordi Urgell, ell mateix ens va acabar de relatar la història:\n"Els requetès catalans romanien al turó que es veu al fons de la filmació, ja que el vídeo està enregistrat des de la posició de les trinxeres republicanes". El 19 d'agost del 1938, les divisions franquistes tenien l'ordre de conquerir les posicions republicanes però, malgrat que hi havia més batallons, "només van sortir els requetès catalans". Estaven sols, no tenien "ningú que els cobrís" ni res darrere de què amagar-se i "evidentment anaven caient com mosques". Hi ha la controvèrsia, ens acaba dient, "que diu que Franco volia aniquilar tot rastre dels catalans que hi hagués dins del seu bàndol, tot i que hi ha opinions per a tots els gustos", conclou.\nEl nostre lector ha volgut subratllar que tant el vídeo com la versió que ens ha donat de la història "no vol ser partidista" i que el seu objectiu en relatar aquests fets "és simplement recordar aquells catalans que van lluitar entre ells".\nPer si algú hi està interessat i en vol més informació, en Jordi Urgell adjunta un fragment del llibre "La batalla de l'Ebre", de Jorge Martínez Reverte, on es relaten els fets.\nSi voleu saber-ne més o voleu explicar-nos la vostra història, deixeu un comentari en aquesta mateixa pàgina o envieu un correu a Elmeu3cat24@tv3.cat.


Viaró Global School - Pedrera\nFesta Nadal Infantil\n>> Departament d'Educació Física >> Bàsquet >> Pedrera\nEN QUÈ CONSISTEIX LA PEDRERA DE BÀSQUET\nLa pedrera de bàsquet és una etapa d’experimentació dins dels esports d’equip. Mitjançant aquests dos anys (3r i 4t de primària) els alumnes podran iniciar-se en aquells aspectes bàsics del bàsquet que a Viaró considerem importants com:\nLa pilota com a centre d’atenció\nIdentificar les diferents zones del camp així com les posicions a ocupar.\nEl treball a les classes té com a prioritat desenvolupar un bon bagatge tècnic del bot, la passada i el tir. Un cop apresos aquests conceptes s’ensenyarà aspectes més tàctics.\nPerò no només Bàsquet sinó que també es treballen aspectes formatius que ajuden a la formació integral del alumne. Aquests aspectes són tant d'actitud personal com de grup.\n2ª edició del taller d'esimulació musical\nEl dissabte 24 de novembre es va realitzar a Viaró Infantil la segona edició del Taller d'Estimulació Musical. Va ser una trobada pràctica amb ...\nEl 29 de novembre va tenir lloc la IV Viaró Teams Mathematics Relay Race. 144 alumnes (des de 1r Primària fins 2n Batxillerat) van participar. La p...\nSaint Louis Scott Gallagher soccer club visita Viaró\nSaint Louis Scott Gallagher soccer club, una escola de futbol d'Estats Units, ens va visitar dimarts 20 de novembre al col·legi. Van di...\nButlletí Mensual Desembre 2018\nTràiler Festa de Nadal 2018\nSetmana de la Música per Santa Cecília


La Llar d'en Pitus - Pitus Nursery School: de febrer 2014\nDia boig, boig, boig...\nAvui el Sr. Carnestoltes ens ha dit que vinguéssim disfressats/des de casa... Avui som "indis", pirates, tigres, fades, Peter Pans, papallones, marietes... Què divertit! I com que es un dia ben boig, avui hem fet el "Bon dia" i després hem dansat plegats la dansa del Carnestoltes i...\nl'Adrián, el "pallasso" de l'escola, ens ha improvisat un espectacle!!!\nEl dia és ben boig; mireu, mireu com han vingut les mestres!!! Alguns no ho vèiem gaire clar això que anessin disfressades...\nI... ara sí, aquesta tarda haurem de dir “fins aviat” a la Marta Nova que, després d’un any de mil somriures i molt bones experiències, marxa per la reincorporació de la nostra companya. Martaaa Nova!!! Trobarem a faltar la teva energia inesgotable, el teu entusiasme i, sobretot, l’afecte i l’estima amb que ens tractes; et desitgem molta sort per al futur encara que no la necessites perquè, per sort, marxes amb feina!!! Vine a veure’ns ben, ben aviat!!! T’estimem moltíssim!!!\nPublicat per La llar d'en Pitus a 11:39 Cap comentari:\nEtiquetes de comentaris: Activitats compartides, Descoberta de l'entorn, Farigoles, Romanís\nTaller de cuina AMB PASTA DE FULL!!!\nDijous gras, dijous de... taller de cuina amb PASTA DE FULL (comprada, és clar)!!! Sí, sí, avui amb les cares ben pintadetes els espígols hem fet "croissants" i "ulleretes" i... IMPRESSIONANT, ho fèiem tot sols: posaven oli a la pasta amb els pinzells, sucre i canyella i enrotllàvem com si fos plastilina :-)!!! Som uns cracks de cuiners !! En serio... Volíem més i més pasta de full i no vèiem l'hora d'acabar!!! Hem sortit el patí ben tard!!! Recordeu, clickant a sobre les veureu millor ;-)!!!\nI... els Romanís i Farigoles , com que això de fer "croissants" i "ulleretes" era mooooolt difícil, hem fet galetes amb la mateixa pasta però tallant-les amb "cookie cutters"!!! També hem posat l'oli, sucre la mar de bé... I a l'hora de tallar, sabeu, hem necessitat l'ajuda de la Irene, la Marta i la Queralt perquè la pasta és molt fina i ens costava un xic !!! Hem gaudit com mai...\nPer cert, l'audició en directe de flauta travessera serà el pròxim dilluns a les 16h15!!! Us hi esperem a tots!!!\nPublicat per La llar d'en Pitus a 13:58 Cap comentari:\n"Música i valors" en PIJAMA!!!\nAvui dia de "Música i valors" en PIJAMA i, és clar, hem fet una foto de record!!! Visca el Sr. Carnestoltes!!!\nPrimer... ha sortit la flauta dolça i hem cantat "la cançó del pallasso" (l'hem reconegut només sentir les primeres notes :-)), "la del circ" i "dijous llarder". Tot seguit hem fet la "dansa del Carnestoltes", però no la que cantem amb l'Eli sinó "A setze a setze..." i la "cançó de la gallina". Després hem fet l'audició de Baniderie mentre tocàvem a l'aire la flautra tavessera i mil cosetes més!!!\nPer acabar, ens hem tancat a les fosques per veure el pijama de l'Adrián que brillava a les fosques; alguns de nosaltres hem tingut una miqueta de por... Els Romanís i les Farigoletes, en canvi, hem fet un joc heurístic ben "carnavalesc" amb globus, teles i carrets... i ens amagàvem un munt d'estona sota les taules cobertes de taula; com ens agrada "desaparèixer...\nEtiquetes de comentaris: Espígols, Experimentació, Farigoles, Música i Valors, Romanís\nfem un taller de màscares internivell!!!\nAvui... hem fet un taller internivell (tots barrejadets) de màscares; primer hem escollit quin tipus de màscara volíem fer mirant els models que teníem (de vaca, de marieta, de pollet o bé lliure),\ndesprés cadascú s'ha assegut a una taula segons la màscara triada i... mans a l'obra!!! Ens ho hem passat genial!!! Fem màscares-Marieta:\nFem màscares - Pollets:\nFem màscares- Vaques:\nI... màscares lliures!!!\nI... els més petits també; mireu, mireu!!!\nAlgunes han quedat tan plenes que no sabem pas com farem els ulls; l'any vinent els hi farem els ulls abans de fer-les!!! Cada dia s'aprèn alguna cosa nova!!! Feliç setmana de carnestoltes!!!\nPublicat per La llar d'en Pitus a 11:51 Cap comentari:\nEtiquetes de comentaris: Activitats compartides, Descoberta de l'entorn, Espígols, Farigoles, Llenguatge plàstic, Romanís\nLa setmana boja ja és aquí!!!\nAvui hem vingut tots amb uns petinats la mar de divertits i, és clar, tot ha anat relacionat amb Carnestoltes...\nA la classe dels Espígols, primer, la Gala i en Teo ens han explicat el seu cap de setmana amb la "Pepa"; sembla ser que s'ho han passat d'allò més bé i, després, hem parlat del Carnestoltes, dels nostres pentinats i hem cantat i fet la dansa que ja recordàvem de l'any passat !!!\nEn canvi, els Romanís i Farigoles hem conegut per primera vegada el Sr. Carnestoltes, hem cantat i ballat la cançó "Ara arriba en Carnestoltes" i, després, hem jugat amb el bagul de les disfresses; creieu que ens ho hem passat bé?\nPublicat per La llar d'en Pitus a 12:13 Cap comentari:\nEtiquetes de comentaris: Descoberta de l'entorn, Espígols, Farigoles, Romanís\nExperimentem amb els colors...\nAvui els Espígols hem fet un experiment amb l'Eli... Hem experimentat amb els colors: com es fan els colors? Amb quines barreges fem el verd?, el lila?, el...? Hem treballat per parelles; teníem pots amb agua i safates amb colorant alimentici de diferents colors... Primer fèiem un color,\ndesprés un altre, els barrejàvem...\ni, sabeu què, sortia un color nou!!! Hem estat super concentrats amb aquest experiment més d'una hora i, després, hem acabat fent transvasaments d'un pot a l'altre...\nPer acabar, hem recollit i hem fet una conversa per posar en comú tot el que hem descobert avui: que "l'aigua desapareix quan hi posem colorant" i "que barrejan colors en surten de nous".\nEls Romanís hem explicat "la vaca que va pondre un ou" i després hem experimentat amb plastilina, currons i altres materials per treballar el fang i, en canvi, the Thymes read "who said moo"; a great mooooo-story !!!\nPublicat per La llar d'en Pitus a 19:04 Cap comentari:\nEtiquetes de comentaris: English, Espígols, Farigoles, Fem ciència!, Llenguatge verbal, Romanís\nMuuuu fa la vaca Margarida!!!\nThe Lavenders today experimented with rocks & playground material; we were busy counting stones, making "trains",... Els Romanís ens ho hem passat la mar de bé amb la capsa de música; hem cantat moltes cançons: "dalt del cotxe", "peix peixet", "el lleó no em fa por", "la marieta Lola", "els titelles" i moltes més...\nI les Farigoles hem explicat el conte "La vaca que va pondre un ou" i després hem pintat la vaca Margarida (estampant esponges i pintura negra) i el pollet Mariona (amb raspalls grans i pintura groga); ens ho hem passat genial!!!\nPublicat per La llar d'en Pitus a 11:48 Cap comentari:\nEtiquetes de comentaris: English, Espígols, Experimentació, Farigoles, Llenguatge musical, Llenguatge plàstic, Romanís\nAvui sí, Sant Tornem-hi amb “Música i Valors”\nAvui sí, Sant Tornem-hi amb “Música i Valors”!!! Aquest mes treballarem la flauta travessera, la paciència i la constància… Hem començat cantat un reguitzell de cançons noves acompanyades de la flauta: “Sóc un pallasso”, “El circ” i dijous darder”. Després ha vingut la fada\ni ens ha regalat una nova dansa, “la gallina pica”; ens ho hem passat genial fent de gallines...\nTot seguit hem sentit "Badinerie" (J.S. Bach) i alguns de nosaltres, increïble, hem reconegut l’instrument, la flauta!!! Però la Mireia ens ha explicat que no és la flauta dolça que ella toca sinó la travessera i ens ha ensenyat a tocar-la a l’aire; què divertit!\nI després... un parell de danses “el flaustista i els gatets” i el “el trapezista” on nosaltres érem trapezistes i fèiem moviments amunt i avall seguint la música de la flauta travessera... Per acabar i relaxar-nos una miqueta, hem escoltat “el pollet perdut” mentre el buscàvem dins una capsa i no acabava de sortir mai (treball de la paciència); ens hem quedat totalment embadalits... Ben tornada Mireia!!!\nAnd the Rosemaries & Thymes experimented with stones, rocks and other playground material..\n"From head to toe", Pollock i...\nToday Melissa told us, the Lavenders, a great story called "From head to toe";\nwe moved like the animals of the book while she was telling it so... a story with a lot of action !!! Great, great fun...\nEn canvi, els Romanís avui hem conegut a Pollock, un senyor, sabeu, que li agradava molt pintar i feia una cosa que ens agrada molt fer a nosaltres, l'"action painting" (posicionar la tela de grans dimensions arran de terra i utilitzar els pinzells de forma rígida, contundent i amb moviments ràpids, bruscs i autòmats)... Per tant, després de mirar uns quants quadres seus, hem fet de Pollocks!!! Alguns esquitxàvem d'altres pintaven perquè... els costums pesen, pesen massa :-)!!! Mireu, mireu...\nI les farigoles avui hem experimentat amb gelatina de maduixa; primer no ens agradava massa el tacte però... després hem jugat la mar de bé amb els "cookie cutters" i, és clar, també ens hem posat les botes!!!


vehicles >> punts de recàrrega >> Andorra posa 8 punts de recàrrega.\nmissatge començat per Roger Layola a 30.06.2010 a les 16:30:41\ntítol: Andorra posa 8 punts de recàrrega.\nescrit per Roger Layola a 30.06.2010 a les 16:30:41\nL’Associació d’Entitats del Sector Energètic d'Andorra (AESE) va ha posat en funcionament vuit punts de recàrrega per a vehicles elèctrics.\nJa es podrà comprar les targetes de prepagament a les oficines de turisme de Sant Julià de Lòria, la Massana i Encamp, on es podrà trobar també informació sobre el funcionament i els punts de recàrrega.\nEn total hi haurà quatre parròquies que comptaran amb punts de recàrrega.\nA Sant Julià de Lòria se n’ha instal·lat dos:\nun a l’aparcament de la Germandat i un altre a l’avinguda Verge de Canòlich.\nLa Massana compta també amb dos punts de recàrrega:\na l’avinguda Sant Antoni, número 24 (davant del Comú) i a l’avinguda del Través, número 31.\nA Ordino ja s’ha instal·lat un pal a la vora de l’Auditori Nacional d’Andorra, mentre que al carrer de les Abelletes del Pas de la Casa s’ha començat a instal·lar un punt doble amb dues places reservades.\nD’altra banda, en les setmanes vinents s’instal·larà un altre punt al carrer d’Engolasters d’Encamp i a l’aparcament VIP d’Ordino-Arcalís.\nFuncionament del sistema:\nTret dels punts de recàrrega instal·lats en aparcaments, la resta ocuparan llocs de zona blava, que es convertiran en espais reservats als vehicles elèctrics i que estaran senyalitzats amb uns pals de color vermell i uns rètols amb la icona corresponent.\nLa recàrrega es realitzarà a través d’unes targetes de prepagament, que inicialment vindran precarregades amb 20 euros i posteriorment es podrà ampliar el saldo als punts de venda. Així, les targetes inclouran en principi 20 unitats, mentre que “per carregar el vehicle en necessites entre 2 i 4, que et donen una autonomia d’entre 150 i 200 quilòmetres”, segons va explicar Grau, que va afegir que “per carregar el total de la bateria es tarda aproximadament una hora, mentre que el 80% de la bateria es carrega en mitja hora”.\nEl portaveu de l’AESE va matisar que, si bé inicialment les targetes seran de 20 euros, més endavant podran ser de 50 o de 100 euros, depenent de les necessitats. Així mateix, Grau va afirmar que “en un futur es podrà carregar per Internet o bé als punts de recàrrega”.\nUn cop adquirida la targeta de prepagament, el procés per carregar el vehicle és senzill. Després d’aturar-se a la plaça reservada per a cotxes elèctrics, caldrà introduir la targeta i connectar el cable de recàrrega a la presa de corrent. Un cop fet això, el propietari del vehicle ha d’abaixar la tapa del pal de forma manual i treure la targeta, amb l’objectiu que ningú pugui accedir-hi fins que el procés hagi acabat. Quan l’interessat torni a introduir la targeta, podrà desconnectar el cable i abaixar manualment la tapa per recuperar-la.\nA la presentació oficial dels punts hi va haver la presència de dos vehicles procedents de l’European Solar Rally Phebus 2010, que va sortir de Caldes d’Estrac el 20 de maig i arribarà a Tolosa el dia 24. Jo evaig tenir el plaer de conduïr-ne un, d'aquests Thinks City.


Gent Normal: ASSEMBLAGE, FANZINE I FESTA BENÈFICA\nASSEMBLAGE, FANZINE I FESTA BENÈFICA\nQuan la unió fa la força. És meravellós veure un grapat de gent mobilitzant-se de manera desinteressada per ajudar la dona d'un tio que ni coneixen personalment. Aquest dijous 22 es celebrarà un concert al Moog de Barcelona (a Palma de Mallorca el següent dijous) per recaptar fons per a que el músic Dan Melchior pugui sufragar els costs del càncer de la seva dona als E.E.U.U., on viuen. Tots sabem com està la sanitat nord americana, si tens diners et curen, si no, adéu molt bones, així que cada tant ens trobem amb meravellosos artistes que s'aboquen a la bancarrota per problemes sanitaris. Per això s'ha organitzat una subhasta (on fins i tot hi ha un pòster de Wilco signat per ells o donacions de discogràfiques o botigues de discs) un fanzine impressionant i varis concerts al llarg de la geografia espanyola. Però qui redimonis és Dan Melchior? D'on surt? Què es fa en el seu nom?\nLa subhasta musical, els tres concerts i el fanzine anomenat Assemblage es centralitza en un blog: ayudemosadanmelchior.wordpress.com. Parlem amb els responsables d'aquesta unió de gent que agrupa persones de tot l'estat. Una meravellosa aventura d'unió, col·laboracionisme i música d'altes volades sorgida al bell mig del lobby musical que és el fòrum da la web del Primavera Sound.\nComencem parlant una mica amb en Manel l'impulsor de tota la moguda:\nGràcies a la gent del Foro del PS he arribat a conèixer molts artistes que estic segur que no hagués arribat a conèixer de cap altra manera, i en Dan Melchior (un artista que té una carrera llarga i fructífera) és un perfecte exemple. Va sortir escollit l'any passat a les votacions que el Foro va organitzar per tal d'incloure un seguit de bandes al cartell (l'organització del PS sap com cuidar-nos bé) i va fer un dels millors concerts del festival. Una d'aquestes persones que forma part de la comunitat i que ens el va donar a conèixer va escriure un post informant que en Dan i la seva dona estaven en una situació bastant complicada: la Letha -l'esposa d'en Dan- tenia càncer i necessitaven diners per poder tenir accés al tractament mèdic. Em vaig posar a pensar en la situació de la parella i vaig intentar imaginar la impotència i frustració que deurien sentir. Com tothom sap a EEUU només tens accés a la sanitat si te la pots pagar. Vaig decidir que miraria d'ajudar-los a fer que la càrrega econòmica fos menor i de seguida vaig pensar que la gent del Foro es solidaritzaria amb el seu problema (com així va ser). La idea de fer el fanzine amb tots ells ja feia temps que la tenia al cap perquè per allà circula gent que té una gran capacitat d'anàlisi sobre el fet musical, gustos molt variats (això ha quedat reflectit perfectament al fanzine), contagien entusiasme, són curiosos... La cara positiva del 2.0, per entendre'ns.\nQuan vaig proposar la idea inicial de fer un fanzine entre tots i organitzar una sèrie de concerts per presentar-lo no em va sorprendre gens la resposta positiva que vam obtenir des d'un bon principi. Sabia que la gent s'engorilaria amb la idea i que tothom hi posaria el seu gra de sorra, dissenyant el contingut, redactant, entrevistant grups, ajudant a fer promo, avançant capital, buscant fotocopistes, enviant fanzines des de l'empresa... Molta gent forma part del projecte, és molt guai formar part d'una cosa així. No em vull posar filosòfic però vivim en un entorn que alimenta l'individualisme i les experiències com aquesta són molt refrescants. Construir alguna cosa en comunitat i al mateix temps poder ajudar a algú és molt gratificant. Molaria que servís d'exemple perquè la gent fes coses similars i així tots junts iniciéssim una revolució cívica a escala mundial, amb la música com excusa.\nDos preses del concert de'n Dan al Primavera Sound en la seva versió 'Als Parcs'\nAquesta comunitat que és el fòrum del Primavera Sound ha aportat unes 20-25 persones amb una varietat de 'perfils' molt interessant. A part dels gusts individuals de cada un d'ells, i fins i tot a part dels gusts, la varietat de perfils s'identifica en funcionament normal de cada un. Així mentre això surt publicat aquí, molts d'ells s'han implicat de diferent manera, en especial tres o quatre, que són qui s'ha encarregat de cada una de les vessants d'aquesta acció solidaria.\nEn Sergio Jarque és qui s'ha ocupat de la subhasta, és per això que és ell qui ens parla del seu funcionament:\nLa idea original salió, si no recuerdo mal, de Manel. Se hizo eco de la situación de Letha y propuso el tema del fanzine. Dan Melchior tocó el año pasado en el Primavera Sound al haber sido una de las bandas más votadas dentro del PS vs Foro, algo que ayuda a empatizar y sentir su situación como algo más cercano. Más allá de eso, no creo que haya un motivo concreto, simplemente ganas de colaborar y ayudar a alguien que comparte espacio musical contigo y lo necesita.\nLa subasta funciona básicamente como cualquier otro tipo de subasta. Contamos con una serie de artículos musicales que han sido donados desinteresadamente. Durante unos 5 días, a partir del lunes 19 de diciembre, todo aquél que quiera puede entrar en el apartado de subastas del blog y ofrecer dinero por ellos mediante un comentario en la entrada del artículo deseado. Quien ofrece más dinero, recibe el artículo, mientras que el importe recaudado va íntegramente a la cuenta Paypal de Dan. La mayor parte de artículos son discos en formato vinilo o CD, varios de ellos nuevos, que proceden de colecciones particulares. Es una pequeña iniciativa, así que no contamos con un gran stock, pero sí puede servir para dar con aquel disco que tenías en mente por un precio más que razonable. Veremos si al final podemos contar también con alguna que otra sorpresa.\nTothom pot entrar a la subhasta que ja està oberta. Només heu d'anar al blog i participar.\nCom el cartell indica, el concert (amb fanzine) serà el proper dijous al Moog amb Beach Beach, Ohios, The Missing Leech i Brainf*ck per tant sols 6 euros.\nEn Quique Ramos, un altre de la comunitat, ha sigut l'escollit per dur a terme el concert.\nJa fa uns mesos algú va postejar sobre els problemes que tenien el matrimoni Melchior, explicant que en Dan havia habilitat una adreça de paypal per ajudar-lo, i recordant que podíem pillar-li els discos a la seva web i donar un cop de ma. Durant aquest any i mig, molts hem descobert i profunditzat en la música de Dan Melchior, i a mesura que el nostre amor cap a la seva música creixia (sona hippie, si), també creixia la nostre solidaritat cap a la parella. No va ser fins que el Manel va donar-nos una empenta que no ens vam posar "manos a la obra". Ràpidament es van proposar un munt de víes per ajudar. Uns van proposar de fer un fanzine, uns altres de fer una subhasta. La cosa era buscar fórmules per poder ajuntar un grapat de diners per ajudar als Melchior i tingués sentit. La fórmula del concert és perfecte: celebrar la música amb música.\nFer un concert és una manera molt maca d'implicar a gent propera, de fer una mica de comunitat, com explica el Manel, de músics i gent que estima la música donant un cop de mà als seus iguals. A més també és una forma d'incloure tanta gent com puguem, perquè no implica necessàriament la solidaritat dels demés. Serà un concert amb 4 grups bonísims, així que no és necessari estar al corrent de la música i vida del Dan Melchior: es una idea que serveix per qui tingui ganes d'ajudar com per qui tingui ganes de veure 4 concerts collonuts!\nEn un primer moment vam fer una pluja d'idees al mateix Foro, grups de la ciutat que ens agradaven i a qui teníem ganes de veure. Els primers que s'hi van implicar van ser els projectes de gent que sol participar al Foro: els Ohios i Missing Leech de seguida van aixecar la mà, i com que són bonísims, doncs a tots ens va semblar perfecte. Els Beach Beach també van dir que sí de seguida. Ja feia uns mesos que els teníem a la boca com a "grup a seguir", aquests van ser dels que es van demanar des del Foro. Els Brainf*ck són segurament els més propers al Dan Melchior, tot i que la música no és del tot semblant, si que venen del mateix lloc. Son el grup del Manny Rodríguez, un personatge que sembla haver nascut fora de època i lloc. sembla sortit de la mateixa escena del Medway d'on va sortir l'amic Dan, o gent com en Billy Childish, la Holly Golightly, els Masonics, the Prisoners...\nEl concert molarà molt. Els grups, els que participem en algun grau en la organització del concert, la subhasta o el fanzine, la gent que hi vingui, tots estarem participant d'una cosa maca. No serà un concert per anar a veure uns que toquen i prou, és totalment imbècil anticipar coses així, però crec que tots estem emocionats de poder afegir el nostre gra de sorra, i aquesta mena de coses es contagien. Podeu tenir la sensació que ja heu vist molts grups de la ciutat, que repetiu amb alguns, però aquesta mena de concerts són una cosa diferent: els grups toquen per donar el millor de sí mateixos, per ajudar a un amic que no coneixen.\nA males, si tot fallés, el que tindríem seria:\nMissing Leech, és el Maurici fent cançons amb la mirada neta. La seva música és la suma perfecte entre els Fugs, Chris Knox, els Moldy Peaches, Daniel Johnston i ser bona persona. Només té hits.\nOhios són de Vic i van a totes. Tenen una mica del millor indie-rock americà de finals del 80 i començament dels 90, però a mi m'agraden perquè a estones em fan imaginar uns Noise Addict que han perdut la virginitat i ara follen cada setmana amb algú diferent.\nBeach Beach són el grup que voldríem veure cada setmana, agafen l'embranzida del hardcore per buscar la manera de tocar saltant. Guitarres solejades, tornades contagioses i ganes de fer 4 crits. El seu single de l'any passat era una burrada i ja van molts passos endavant. Serà molt divertit.\nBrainf*ck son el Manny, el Jordi i el Pernil fent punk nerd i ratoliner. Les cançons duren un minut de res, les lletres són brillants (totes amb motius matemàtics) i ells són la polla.\nTot i que en Quique no ho diu, s'ha de sobreentendre que cap grup cobra, que tots els ingressos aniran a les arques de'n Dan i la Letha per a sufragar els costs de les despeses mèdiques.\nPer acabar només ens queda parlar amb qui s'ha encarregat tant de construir el blog que ho centralitza tot com de donar cara i ulls al fanzine, l'Abel de Galleta Records és el nostre home.\nEl motiu (del blog) respon a la necessitat de centralitzar tota l'informació d'una manera ordenada i senzilla, i d'aquesta manera poder difondre l'iniciativa sortint-se del petit ghetto (amb tota l'estima del món cap al primiforo, òbviament) i que la màxima gent possible, dintre de les nostres limitacions comunicatives, pugui assabentar-se de la Benefit i la situació que estan patint tant en Dan com la Letha Melchior.\nI parlant del disseny del fanzine:\nPassant de vendre el bacallà, que la gent es pilli una còpia i jutji per sí mateixa, que només són 3 ecus de res (sumeu una mica més amb l'enviament postal si no viviu a una de les tres ciutats). Només afegir que hi ha 'a saco' d'estima per part de tots els implicats, des dels plumilles, els manipuladors i mestres graperos, fins a un perico que fa l'enviament del carregament a les altres ciutats (Madrid, Donosti i Palma de Mallorca) per missatgeria des de el seu curru, i etc...\nAixí doncs, tenim davant nostre una altra exemplificació de que la unió fa la força i que amb el 2.0 és pot arribar a unir un bon grapat de gent i aconseguir fites molt remarcables. Tenim davant nostra l'oportunitat d'ajudar a la parella Melchior tant a la subhasta com gaudint d'un concert com llegint el que segurament serà el millor fanzine de l'any. Tenim davant nostra la oportunitat de gaudir de la música de tres formes diferents a preus irrisoris.\nAixí que no us quedeu parats llegint això i activeu-vos, entre i xafardegeu el blog d'ajuda.\nEns veiem aquest dijous al Moog.\nEtiquetes: Beach Beach, bloggers, Brainf*ck, càncer, concert, Dan Melchior, fanzine, Foro, Moog, música, Ohios, solidaritat, subhasta, The Missing Leech


El festival Strenes arrencarà amb un concert sorpresa - Diari de Girona\nEl festival Strenes arrencarà amb un concert sorpresa\nLa clausura anirà a càrrec de Macaco des d'un escenari de luxe: les escales de la Catedral\n09·02·16 | 11:44\nEl festival Strenes arrencarà amb un concert sorpresa José Irun\nEl festival Strenes omplirà de música en directe la ciutat de Girona durant el mes d'abril. La cita arrenca el 2 d'abril i els organitzadors aposten novament pel factor sorpresa després de l'èxit de l'any passat amb l'actuació dels Sopa de Cabra al teulat de l'oficina de turisme. Enguany, tampoc han donat detalls de l'actuació que donarà el tret de sortida. Fins al 24 d'abril hi haurà una quarantena de concerts d'artistes que estrenen àlbum o espectacle, convertint el festival en la primera cita obligada de la temporada musical a Catalunya. Sopa de Cabra, Quimi Portet, Adrià Puntí, Els Catarres o Marina Rossell són noms destacats. La clausura anirà a càrrec de Macaco, que farà un concert amb arranjaments íntims on repassarà els seus èxits des d'un escenari de luxe: les escales de la Catedral.\nEl festival Strenes arriba a la quarta edició i s'ha consolidat com la cita que marca l'inici de la temporada musical a Catalunya i per la qual passen diferents artistes que estrenen disc o espectacle abans de començar les gires. "Tenim una gran responsabilitat perquè programadors de festivals i de festes majors ens observen i posen el termòmetre als diferents espectacles per veure si els contracten o no", ha explicat el director del festival, Xavi Pascual. El festival té una participació de més de 20.000 espectadors, generant un impacte econòmic per a la ciutat de Girona de 750.000 euros.\nEl festival ja havia avançat alguns dels noms més destacats que passaran pel festival, com els Sopa de Cabra, Quimi Portet amb el seu nou disc 'Ós bipolar', Adrià Portet amb 'La Clau de girar el taller' -on, a més, interpretarà cançons que no va acabar posant al disc- o Marina Rossell amb 'Cançons de la Resistència'.